b'\n_START_ARTICLE_\nJanko Debelak\n_START_SECTION_\n\xc5\xbdivljenjepis\n_START_PARAGRAPH_\nJanko Debelak je ob delu \xc5\xa1tudiral pravo in leta 1899 na Dunaju promoviral. Na po\xc5\xa1ti se je zaposlil 1891 ter slu\xc5\xbeboval po raznih krajih Avstro-Ogrske, najprej v Trstu, nato v Ljubljani, na Dunaju, Sarajevu in Zadru._NEWLINE_Ko je bilo po koncu 1. svetovne vojne v Ljubljani 14. novembra 1918 ustanovljeno Po\xc5\xa1tno in brzojavno ravnateljstvo, je bil imenovan za prvega ravnatelja. Debelak je v po\xc5\xa1tno poslovanje takoj po imenovanju uvedel sloven\xc5\xa1\xc4\x8dino in izdal urdbo za pripravo priro\xc4\x8dnika Kratko nem\xc5\xa1ko-slovensko po\xc5\xa1tno izrazoslovje. Na njegovo pobudo so bile januarja 1919 izdane prve slovenske po\xc5\xa1tne znamke, katere so uporabljala tudi vsa druga po\xc5\xa1tna ravnateljstva v Kraljevini SHS vse do januarja 1921, ko so bile uvedene enotne znamke za vso dr\xc5\xbeavo.'